עמית אלור

עמית אלור (באנגלית: Amit Elor; נולדה ב-1 בינואר 2004) היא מתאבקת בסגנון חופשי יהודייה-אמריקאית ממוצא ישראלי. האלופה האולימפית (פריז 2024) במשקל עד 68 ק"ג , ופעמיים ברציפות אלופת העולם (2022 ו-2023) במשקל של 72 ק"ג.

== ביוגרפיה ==
אלור נולדה בוולנאט קריק, קליפורניה, שבארצות הברית, למשפחה יהודית-ישראלית. אמה אילנה (לבית דרור), דוקטור למתמטיקה ומרצה בברקלי ואביה יאיר מקלר-אלור, ספורטאי עבר ואלוף ישראל לשעבר בהדיפת כדור ברזל ובזריקת דיסקוס, שהחזיק שיא ישראלי בהדיפת כדור ברזל שנשבר רק לאחר כ-34 שנה. הוריה התגוררו באשקלון, בטרם ירדו לארצות הברית בשנת 1980 כדי ללמוד באוניברסיטה.

לה חמישה אחים ואחיות, כשביניהם אחותה הגדולה רוני ואחיה הגדול אורי -- שניהם זכו באליפויות בארצות הברית להיאבקות צעירים (אורי אף הגיע למקום הרביעי במשחקים הקדם-אולימפיים ב־2016).<ref name="mat">[https://www.themat.com/profiles/amit-elor "Amit Elor,"] USA Wrestling.</ref> אחיה אושרי נרצח ב-2018 בשוד שאירע בביתו, ואביהם, יאיר נפטר ב-2022 עקב ליקוי לב, בשלהי מגפת הקורונה העולמית.<ref name=":3"></ref> שני סביה וכן הסבתא רבתא שלה היו ניצולי השואה. קרובי משפחתה הנותרים, מלבד משפחתה הגרעינית, עודנם מתגוררים בישראל; אחד מביניהם הוא דודה מצד אמה, איש ההייטק והפעיל החברתי עמי דרור.<ref name=":1"></ref>

אלור גדלה בעיר וולנאט קריק, התחנכה בתיכון קולג' פארק בפלזנט היל, קליפורניה, וסיימה את לימודיה ב-2022. היא לומדת בקולג' דיאבלו ואלי סטטיסטיקה, מתמטיקה שימושית ופסיכולוגיה.<ref name="mat" />

== קריירה ספורטיבית ==
=== היאבקות ===
אלור מתאמנת בהיאבקות מגיל ארבע, אם כי התאמנה גם כג'ודוקא בגיל צעיר.<ref name=":3" />

==== סגנון יווני רומי ====
ייצגה את ארצות הברית בחטיבת הביניים של INTL ב-+43 ק"ג ב-2013, בגיל תשע.<ref></ref> היא הייתה האלופה ב-2016 ל-Nice USA Wrestling Girls Nationals Nationals.

במהלך שנות התיכון שלה, היא זכתה במספר טורנירים בתיכון.<ref></ref> היא קיבלה את פרס אלופת האלופים של תיכוני קליפורניה לשנת 2019.

==== סגנון חופשי ====
===== שנים מוקדמות =====
לאחר שפגשה את המאמן האוקראיני-ישראלי ולנטין קליקה, אלור החלה להתאמן בהיאבקות בסגנון חופשי.<ref></ref> היא זכתה פעמיים באליפות העולם לצעירים.

ב-2019 היא זכתה במדליית הזהב באליפות העולם בחופים לקדטים (עד גיל 17) באודסה, אוקראינה. בשנת 2021 זכתה אלור במדליות זהב באליפות העולם בהיאבקות לנוער (עד גיל 20) באופה, רוסיה, ובאליפות העולם לקדטים (עד גיל 17) בבודפשט, הונגריה.<ref name="mat" /><ref name=":1" />

===== 2022–הווה =====
בספטמבר 2022, אלור הפכה לאלופת העולם הצעירה ביותר בתולדות ההיאבקות האמריקאית, לאחר שזכתה בתואר באליפות העולם בהיאבקות 2022 בבלגרד, סרביה בגיל 18.<ref></ref><ref name="champion_resumes_title_success_2022"></ref> היא ניצחה את ז'מילה בקברג'נובה מקזחסטן וזכתה במדליית זהב.<ref name="results_book_world_wrestling_championships_2022"></ref> חודש לאחר מכן, היא זכתה במדליית זהב באירוע 72 ק"ג באליפות העולם בהיאבקות עד גיל 23 לשנת 2022 שנערכה בפונטוודרה, ספרד.<ref name="wrestling_world_championships_u23_results_book_2022"></ref> היא גם זכתה במדליית זהב באליפות העולם עד גיל 20 בסופיה, בולגריה.<ref name=":1" />

בשנת 2023, היא זכתה במדליות זהב באליפות העולם בהיאבקות לבוגרים (בשנה השנייה ברציפות) בבלגרד, סרביה, באליפות העולם בהיאבקות עד גיל 23 בטירנה, אלבניה, ובאליפות העולם בהיאבקות עד גיל 20 לנוער בעמאן, ירדן.<ref name="hey">Evelyn Frick (July 18, 2024). </ref> אלור זכתה גם במדליית זהב באליפות ההיאבקות הפאן אמריקאית 2023 שנערכה בבואנוס איירס, ארגנטינה.<ref name="pan_american_wrestling_championships_results_book_2023"></ref> באותה שנה היא זכתה בתואר מתאבקת השנה לנשים על ידי USA Wrestling זו השנה השנייה ברציפות.<ref>[https://www.themat.com/news/2024/may/02/2023-usa-wrestling-women-s-freestyle-awards-amit-elor-wrestler-clarissa-chun-coach - "2023 USA Wrestling Women’s Freestyle Awards: Amit Elor (Wrestler), Clarissa Chun (Coach),"] USA Wrestling.</ref>

בשנת 2024, בטורניר ההסמכה האולימפי של ההיאבקות הפאן אמריקאית שנערך באקפולקו, מקסיקו, אלור זכתה במכסה עבור ארצות הברית לאולימפיאדת הקיץ 2024 בפריז, צרפת.<ref name="pan_american_qualified_nocs_2024"></ref><ref name="pan_american_olympic_tournament_results_book_2024"></ref> היא העפילה לאולימפיאדה במבחנים האולימפיים של ארצות הברית 2024 שהתקיימו בסטייט קולג', פנסילבניה.<ref name="phe">[https://www.themat.com/news/2024/april/20/women-s-freestyle-after-winning-eight-world-titles-u-s-phenom-amit-elor-qualifies-for-first-olympic-team "U.S. phenom Amit Elor qualifies for first Olympic team after winning eight world titles,"] USA Wrestling.</ref>

בזכייה בשמונה תארים עולמיים בשלוש שנים נכון לאפריל 2024, אלור רשמה שיא של 0–29. היא גם גברה על 29 היריבות שלה ב-251–9.<ref name="phe" />

במשחקי הקיץ שנערכו בפריז 2024, הפכה לאור לאלופה האולימפית בפעם הראשונה בה התחרתה (מדליית זהב אולימפית) – בהיותה בת 20 בלבד – במסגרת תחרות ההיאבקות לנשים במשקל עד 68 ק"ג.<ref name=":0" />

== אליפויות והישגים ==
===היאבקות===
* אליפות העולם לקדטים 2019 – מקום שלישי (69 ק"ג)
* אליפות העולם לקדטים 2021 – מקום ראשון (69 ק"ג)
* אליפות העולם לנוער 2021 – מקום ראשון (68 ק"ג)
* אליפות העולם לנוער 2022 – מקום ראשון (72 ק"ג)
* 2022 זוהייר סגאייר דירוג סדרת – 8 (72 ק"ג)<ref></ref>
* אליפות העולם לבוגרים 2022 – מקום ראשון (72 ק"ג)
* אליפות העולם עד גיל 23 2022 – מקום ראשון (72 ק"ג)
* אליפות העולם 2022 – מקום רביעי (72 ק"ג)
* אליפות העולם לנוער 2023 – מקום ראשון (72 ק"ג)
* אולימפיאדת פריז 2024 – מקום ראשון (מדליית זהב אולימפית; 68 ק"ג)

===ג'ו ג'יטסו ברזילאי===
* חגורה סגולה
* 2021 BJJBET Grand Prix – מקום ראשון (68 ק"ג)<ref></ref>

== חיים אישיים ==
היא במערכת יחסים זוגית עם אלוף העולם בג'ו-ג'יטסו הברזילאי מיקאל גלבאו .<ref name=":2"></ref>

אלור סיפרה שבעלי החיים האהובים עליה הם הכלבים. בזמנה הפנוי היא גם חובבת בישול.<ref name=":2" />

בנוסף לשפה האנגלית, היא מבינה גם עברית אך לא דוברת שוטף;<ref name=":4"> </ref> אלור סיפרה שהיא מתחרטת על כך שלא רצתה לדבר עברית (שפת הוריה) כנערה צעירה בארצות הברית, וכיום היא חושבת ש, ושהיא רוצה ללמוד אותה.<ref name=":4" />

== ראו גם ==

* מדליות באולימפיאדת פריז (2024)
* יהודים במשחקים האולימפיים
* ארצות הברית במשחקים האולימפיים
* ישראל במשחקים האולימפיים
* יהדות השרירים
* ציונות וגופניות

== קישורים חיצוניים ==

* 
* 

== הערות שוליים ==

קטגוריה:מתאבקים יהודים
קטגוריה:ספורטאים יהודים אמריקאים
קטגוריה:אמריקאים ממוצא רוסי-יהודי
קטגוריה:אמריקאים ממוצא ישראלי
קטגוריה:מתאבקות אמריקאיות
קטגוריה:אלופים אולימפיים יהודים
קטגוריה:אלופות אולימפיות מארצות הברית
קטגוריה:אלופים אולימפיים אמריקאים: היאבקות
קטגוריה:אמריקאיות שנולדו ב-2004
קטגוריה:אמריקאים שנולדו ב-2004